
ВЪПРОСИ И ОТГОВОРИ

по процедура
чрез подбор на проекти
BG14MFPR001-1.011 „Окончателно преустановяване на риболовните дейности“, вид дейност „Окончателно преустановяване на риболовните дейности” по Програма за морско дело, рибарство и аквакултури 2021-2027 (ПМДРА),
одобрени от Ръководителя на Управляващия орган на ПМДРА
[bookmark: _GoBack]с докладна записка № 93-4064/11.09.2026 г.

Зададен въпрос чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-1.011-Q001
Подател: e-mail: mariananonova@abv.bg 
Дата: 09.09.2026 г.

Въпрос:
„Здравейте,
във връзка с отворена процедура чрез подбор на проекти BG14MFPR001-1.011 „Окончателно преустановяване на риболовните дейности“, моля за информация по ПМДРА 2021-2027, и по отношение на неяснотата в документите, моля за следната информация:
По какъв начин се проверява даден риболовния кораб дали е балансиран или небалансиран, при положение че кораба отговаря на другите условия за допустимост?
И има ли значение че с този риболовният кораб е извършван улов на рапани?

Благодаря предварително!
Димитър Богоев
ДИНГБГ ООД“


Отговор:
В съответствие с изискванията посочени т. 11. Допустимост на кандидатите, Критерии за допустимост на кандидатите от Условията зя кандидатстване (УК) по процедура чрез подбор на проекти № BG14MFPR001-1.011 „Окончателно преустановяване на риболовните дейности”, наред с всички други посочени изисквания, допустими за подпомагане са корабособственици, чиито риболовни кораби съгласно Годишния доклад на България за усилията през 2025 г. за постигане на устойчив баланс между риболовния капацитет и риболовните възможности (Приложение №3) от УК попадат в сегмент на риболовния флот, който съгласно оценката на баланса в сегментите на флота за 2024 г. са със заключение, както следва: общо Ниво 2  - сегментът е небалансиран и общо Ниво 3 - сегментът е небалансиран. Сегментите, класифицирани на нива 2 и 3 се считат за показващи установен дисбаланс и изискват прилагането на подходящи коригиращи мерки (Приложение № 3.1) от УК. Управляващият орган извършва служебна проверка в компетентния орган – Изпълнителна агенция по рибарство и аквакултури относно това, дали корабът обект на подпомагане попада в сегментите, класифицирани като допустими.
В УК няма изисквания какъв улов е извършвал съответния риболовен кораб, стига да отговаря на всички изискания, посочени в т. 11. Допустимост на кандидатите.

